thecodefatherco/RoDrive huggingface dataset:
Întrebare: Cui trebuie să acordați prioritate dacă vă aflați în autoturismul albastru?
Imagine: Imaginea prezintă o intersecție nesemaforizată văzută de sus. Vehiculul albastru aflat în stânga intenționează să vireze la stânga. Autoturismul și autobuzul se află în partea de jos și intenționează să se deplaseze înainte, respectiv să vireze la stânga.
Variante de răspuns:
Autobuzului, fiind vehicul de transport public de persoane
Autoturismului roșu, deoarece nu-și schimbă direcția de mers
Ambelor vehicule
Răspuns corect: Ambelor vehicule
Explicație: Intersecția din imagine este nedirijată, situație în care se va aplica regula priorității de dreapta. Dumneavoastră, conducând autoturismul albastru, aveți obligația de a acorda autobuzului și autoturismului roșu prioritate, deoarece aceștia vă vin din partea dreaptă. În situația dată trebuie să acordați prioritate de trecere ambelor autovehicule.
Întrebare: Care dintre cele trei autovehicule a parcat regulamentar?
Imagine: Imaginea prezintă un indicator dreptunghiular albastru pe care scrie P cu alb. Tot în interiorul indicatorului se află o mașină cu două roți pe trotuar și două roți pe stradă. Acest indicator, împreună cu panoul adițional cu săgeată bidirecțională semnifică zonă de parcare unde vehiculele trebuie să parcheze paralel cu șoseaua, cu două roți pe stradă și două roți pe trotuar. Autoturismul 1 este parcat lateral cu drumul, după indicator, cu toate roțile pe trotuar. Autoturismul 2 este parcat lateral cu drumul, în fața indicatorului, cu toate roțile pe trotuar. Autoturismul 3 este parcat pe stradă, paralel cu drumul.
Variante de răspuns:
Niciunul
Autoturismul 3
Autoturismele 1 și 2
Răspuns corect: Niciunul
Explicație: Indicatorul împreună cu panoul adițional instalat sub acesta confirmă o zonă special amenajată pentru parcare, unde vehiculele vor parca paralel cu drumul și cu două roți pe trotuar. Prin urmare, niciunul dintre autovehicule nu a parcat regulamentar, deoarece nu au parcat cu două roți pe trotuar. La întâlnirea acestui indicator parcarea se efectuează paralel cu drumul și cu două roți pe trotuar.
Întrebare: Ce veți respecta în intersecția prezentată?
Imagine: Imaginea prezintă o trecere de pietoni semaforizată cu indicator octogonal 'STOP'. Semaforul este activ și este roșu 
Variante de răspuns:
Semnificația luminii semaforului
Regula priorității de dreapta
Semnificația indicatoarelor
Răspuns corect: Semnificația luminii semaforului
Explicație: Conducătorul de vehicul este obligat să respecte semnificația semnalizării luminoase cu prioritate față de semnificația indicatoarelor de reglementare de prioritate. Prin urmare, în această situație trebuie să respectați semnificația luminii roșii a semaforului și trebuie să opriți. Semnificația indicatoarelor de reglementare de prioritate instalate lângă semafoare se va respecta când semafoarele nu funcționează sau funcționează pe culoarea galbenă intermitentă.
Întrebare: Cum veți proceda în situația dată?
Imagine: Imaginea prezintă o intersecție dn perspectiva unui șofer, având în față un indicator în formă de romb, cu margine albă și fundal galben, însoțit de un panou adițional care îngroașă drumul pe care se află șoferul și continuă la stânga. Acestea indică faptul că drumul prioritar este cel îngroșat. Șoferul intenționează să vireze pe direcția drumului îngroșat. De pe sensul opus o mașina vrea să meargă înainte, iar din stânga, un camion dorește să meargă înainte.
Variante de răspuns:
Veți vira ultimul
Camionul va trece primul
Aveți prioritate
Răspuns corect: Aveți prioritate
Explicație: În situația dată întâlniți indicatorul “Drum cu prioritate”, însoțit de unpanou adiționalcare vă indică direcția drumului cu prioritate. Intenționând să schimbați direcția de mers către stânga, veți circula pe drumul cu prioritate și veți avea prioritate de trecere. Autocamionul părăsind drumul cu prioritate, trebuie să vă acorde prioritate de dreapta, iar autoturismul întâlnește indicatorul “Cedează trecerea” și trebuie să vă acorde prioritate de trecere. Prin urmare, în situația dată vă puteți continua deplasarea deoarece aveți prioritate de trecere.
Întrebare: Puteți depăși mai multe vehicule în situația de față?
Imagine: Imaginea prezintă un drum cu două benzi pe sensul de mers, separate cu linie discontinuă. Mai multe mașini se află pe banda din dreapta. Șoferul se află pe banda din stânga și dorește să depășească mașinile.
Variante de răspuns:
Da
Nu
Numai dacă sunt peste două benzi de circulație
Răspuns corect: Da
Explicație: În situația dată circulați pe un drum cu două benzi de circulație pe sens iar marcajul care desparte cele două benzi de circulație este format dintr-o linie discontinuă, linie care vă permite încălcarea acesteia. Prin urmare, în situația dată nu vă este interzisă depășirea și o puteți face depășind mai multe vehicule simultan, dar cu condiția să respectați toate regulile privind efectuarea manevrei de depășire.
Întrebare: În situația dată puteți continua depășirea?
Imagine: Imaginea prezintă un drum expres cu marcaje rutiere clare care indică separarea benzilor. Șoferul se află pe banda din mijloc, depășind mașini de pe banda din dreapta. Banda din mijloc are marcaje cu săgeți curbate spre dreapta, dar orientate pe direcția opusă șoferului. Aceste marcaje obligă vehiculele de pe banda din mijloc și care vin din sensul opus să părăsească banda. Toate benzile și sensurile de mers sunt separate de linie discontinuă. 
Variante de răspuns:
Da, dacă conducătorul autocamionului reduce viteza
Nu, pentru că sunt trei benzi de circulație
Da
Răspuns corect: Da
Explicație: În situația dată circulați pe un drum cu trei benzi de circulație cu dublu sens de circulație,banda din mijloc fiind o bandă reversibilă. Săgețile aplicate pe carosabil sunt săgeți de repliere, acestea se adresează vehiculelor care circulă din direcția opusă dumneavoastră și îi obligă pe aceștia să părasească banda pe care se află aplicate săgețile. Dvs. efectuați manevra de depășire a autocamionului și întâlniți marcajul format dintr-o linie discontinuă, linie care permite încălcarea acestui marcaj, iar din sens opus nu se apropie alt vehicul pe banda pe care efectuați manevra. Prin urmare, puteți continua depășirea deoarece manevra este regulamentară.
Întrebare: Ce semnifică indicatorul?
Imagine: Imaginea prezintă un drum montan cu indicatorul dreptunghiular cu săgeți roșii și albe spre dreapta, indicând o curbă deosebit de periculoasă la dreapta.
Variante de răspuns:
Presemnalizează traseul de urmat în vederea efectuării virajului la dreapta
Semnalizează o succesiune de curbe, dintre care prima la dreapta
O curbă deosebit de periculoasă, spre dreapta
Răspuns corect: O curbă deosebit de periculoasă, spre dreapta
Explicație: Indicatorul pe care l-ați întâlnit se numește “Curbă deosebit de periculoasă”, sensul săgeților indicând direcția virajului. Acest indicator vă avertizează că urmează o curbă deosebit de periculoasă catre dreapta. La întâlnirea lui se impune reducerea vitezei de deplasare la 30 de km/h în localități și 50 de km/h în afara localităților.
Întrebare: În acest caz:
Imagine: Imaginea prezintă o intersecție din perspectiva unui șofer. De sus, un vehicul vrea să meargă înainte. Un camion care vine din drumul din dreapta intenționează să vireze la stânga. Șoferul vrea să vireze la stânga. În fața șoferului se află un indicator romboid cu margine albă și fundal galben, însoțit de un panou adițional care îngroașă drumul pe care se află șoferul și continuă la dreapta, fapt care indică faptul că drumul cu prioritate este cel indicat de panoul adițional.
Variante de răspuns:
Trebuie să permiteți trecerea autocamionului
Aveți voie să virați înaintea autocamionului
Trebuie să permiteți numai trecerea autoturismului
Răspuns corect: Trebuie să permiteți trecerea autocamionului
Explicație: În situația dată, întâlniți o intersecție în care circulația este dirijată cu indicatoare de reglementare de prioritate și întâlniți indicatorul “Drum cu prioritate” însoțit de panoul adițional care vă indică direcția drumului cu prioritate. Pe drumul cu prioritate circulați dumneavoastră și autocamionul, autoturismul vine de pe un drum fără prioritate și trebuie să acorde prioritate de trecere. Între dumneavoastră și autocamion, amândoi întâlnind indicatorul “Drum cu prioritate”, s-a creat o situație de egalitate, situație în care dumneavoastră virând către stânga părăsiți drumul cu prioritate și trebuie să îi acordați autocamionului prioritate de dreapta. Prin urmare, în situația dată trebuie să permiteți trecerea autocamionului, după care vă puteți continua deplasarea. Răspunsul corect este: A
Întrebare: Indicatorul din imagine vă avertizează că:
Imagine: Imaginea prezintă un drum urban semnalizat cu indicatorul triunghiular cu margini roșii, cu două săgeți, cea din stânga cu capătul în jos, cealaltă cu capătul în sus, ce indică faptul că circulația se desfășoară în ambele sensuri.
Variante de răspuns:
Aveți prioritate de trecere față de circulația din sens invers
Trebuie să acordați prioritate de trecere autovehiculelor care circulă din sens invers
Intrați pe un sector de drum pe care circulația se desfășoară în ambele sensuri
Răspuns corect: Intrați pe un sector de drum pe care circulația se desfășoară în ambele sensuri
Explicație: Indicatorul pe care l-ați întâlnit se numește “Circulație în ambele sensuri”, acest indicator se întâlnește la ieșirea de pe un drum public cu sens unic și are rolul de a vă avertiza că pe sectorul de drum următor circulația se desfășoară în ambele sensuri.
Întrebare: Care autoturism își continuă deplasarea prin intersecție?
Imagine: Imaginea prezintă o intersecție semaforizată. Vehiculul albastru vrea să vireze la dreapta, având semaforul roșu la stânga. Vehiculul roșu și cel galben intenționează să se deplaseze pe banda lor, semaforul roșu fiind aflat în dreapta lor. Vehiculele în general, trebuie să respecte semaforul din dreapta lor.
Variante de răspuns:
Autoturismul alb
Autoturismul roșu
Autoturismul albastru
Răspuns corect: Autoturismul albastru
Explicație: Intersecția este dirijată cu semafoare și marcaje. Semnificația semaforului instalat la intrarea în intersecție trebuie respectat de către cei care doresc să circule înainte sau să vireze către stânga, adică de autoturismul alb și de cel roșu. Cei care doresc să vireze către dreapta, ca de exemplu autoturismul albastru, nu trebuie să respecte semnificația semaforului, el își poate continua deplasarea dar cu obligația de a acorda prioritate celor care circula pe drumul transversal. Prin urmare, în situația dată își poate continua deplasarea doar autoturismul albastru.
Întrebare: Puteți depăși în această situație?
Imagine: Imaginea prezintă un drum cu indicatorul triunghiular cu margini roșii și un gard negru în interior, de presemnalizare a unei treceri la nivel cu calea ferată, sub el aflându-se panoul adițional dreptunghiular cu trei linii roșii, oblici, ce indică faptul că indicatorul este situat la 150 de metri înainte de trecerea cu calea ferată. Marcajul ce separă sensurile de mers este discontinuu.
Variante de răspuns:
Nu, deoarece vă aflați în zona unei treceri la nivel cu calea ferată
Nu, deoarece vă aflați la mai puțin de 150 m de calea ferată
Da, este regulamentar
Răspuns corect: Da, este regulamentar
Explicație: În situația dată efectuați manevra de depășire întâlnind panoul cu trei linii cere vă avertizează că sunteți la 150 de metri de calea ferată. Dar manevra de depășire se interzice pe trecerea la nivel cu calea ferată și la mai puțin de 50 de metri înainte de aceasta. Prin urmare, manevra de depășire este regulamentară.
Întrebare: Pentru a vira la stânga:
Imagine: Imaginea prezintă o intersecție nesemaforizată cu indicatoare 'STOP'. Vehiculul roșu virează la stânga, iar vehiculul albastru virează la stânga. Vehiculele se află în capete opuse ale intersecției și nu se intersectează în viraje.
Variante de răspuns:
Autoturismele vor folosi traiectoriile care ocolesc prin stânga centrul imaginar al intersecției
Autoturismul roșu va ceda trecerea
Autoturismul roșu va trece prin spatele celui albastru
Răspuns corect: Autoturismele vor folosi traiectoriile care ocolesc prin stânga centrul imaginar al intersecției
Explicație: În situațiile în care există benzi speciale pentru executarea virajului către stânga, așa cum este și situația din imaginea acestei întrebări, schimbarea direcției de mers se face prin stânga centrului imaginar al intersecției, caz în care conducătorii vehiculelor nu trebuie să își intersecteze traiectoriile, iar în cazul în care există un marcaj de ghidare care să vă indice traiectoria pe care trebuie să o urmați, aveți obligația de a respecta acel marcaj. Situația în care conducătorii vehiculelor ocolesc centrul imaginar al intersecției prin partea dreaptă, virând unul prin spatele celuilalt, intersectându-și traiectoriile, este o practică greșită.
Întrebare: Care este ordinea de trecere a autovehiculelor, dacă ajung simultan în intersecție?
Imagine: Imaginea prezintă un sens giratoriu cu mai multe vehicule, inclusiv un tramvai. Camionul are în fața lui un indicator de drum prioritar, iar tramvaiul și autoturismul au în fața lor un indicator de cedare a trecerii. Panourile adiționale arată că drumul prioritar este cel care începe de la ieșirea de jos și continuă până la ieșirea din dreptul camionului. tramvaiul vine de sus și vrea să meargă înainte, iar autoturismul albastru vine din dreapta și dorească să meargă înainte.
Variante de răspuns:
Autocamionul, tramvaiul, autoturismul
Autoturismul, autocamionul, tramvaiul
Tramvaiul, autoturismul, autocamionul
Răspuns corect: Autocamionul, tramvaiul, autoturismul
Explicație: Deși această intersecție seamănă cu o intersecție cu sens giratoriu, nu este, iar circulația este dirijată de indicatoare de reglementare de prioritate. Sub fiecare indicator se găsește instalat câte un panou adițional care ne indică direcția drumului cu prioritate. Autoturismul și tramvaiul vin de pe drumuri fără prioritate, ambele întâlnind indicatorul “Cedează trecerea” și trebuie să îi cedeze trecerea autocamionului. Autocamionul vine de pe drumul cu prioritate și întâlnește indicatorul “Drum cu prioritate” și va trece primul prin intersecție. Între autoturism și tramvai s-a creat o situație de egalitate, ambele întâlnind indicatorul “Cedează trecerea”, situație în care se va aplica regula priorității de dreapta, autoturismul îi va acorda tramvaiului prioritate de dreapta deoarece tramvaiul îi vine din partea dreaptă. Ordinea de trecere este următoarea: autocamionul, urmat de tramvai iar ultimul prin intersecție va trece autoturismul.
Întrebare: Ce semnificație au panourile alăturate?
Imagine: Imaginea prezintă trei panouri verzi dreptunghiulare. De la stânga la dreapta, indicatoarele prezintă trei linii cu 300m deasupra, două linii cu 200m deasupra și o linie cu 100m deasupra. Liniile menționate sunt oblice. Acestea se găsesc în general pe autostrăzi.
Variante de răspuns:
Panouri suplimentare la nodurile rutiere de pe autostrăzi
Panouri suplimentare pentru intersecția cu calea ferată
Panouri succesive la apropierea de drumurile europene
Răspuns corect: Panouri suplimentare la nodurile rutiere de pe autostrăzi
Explicație: Panourile din imagine se numesc “Panouri suplimentare la nodurile rutiere de pe autostrăzi”. Aceste panouri se găsesc instalate după cum urmează:- primul, cel cu trei linii, la 300 de metri;- al doilea, cel cu doua linii la 200 de metri;- al treilea, cel cu o linie la 100 de metri de o ieșire de pe autostrada.
Întrebare: Ce semnifică această poziție a polițistului rutier?
Imagine: Imaginea prezintă un polițist rutier care stă cu brațele coborâte lateral. Această poziție indică oprirea obligatorie pentru vehiculele care vin din fața și din spatele polițistului.
Variante de răspuns:
Nu aveți nicio obligație
Oprire
Drum blocat
Răspuns corect: Oprire
Explicație: Dacă polițistul rutier este cu fața la dvs. și are brațele întinse orizontal, semnifică oprire pentru participanții la trafic care vin din fața și din spatele polițistului. După ce a dat acest semnal, polițistul poate coborî brațele, poziția sa însemnând, de asemenea, "oprire" pentru participanții la trafic care vin din fața și din spatele polițistului. Un alt exemplu este acesta, când polițistul rutier este cu fața la dvs. și are doar brațul stâng întins orizontal, acest semnal semnifică oprire pentru participanții la trafic care vin din fața polițistului. După ce a dat acest semnal, polițistul poate coborî brațul, poziția sa însemnând, de asemenea, "oprire" pentru participanții la trafic care vin din fața polițistului. Prin urmare, poziția polițistului rutier cu mâinile pe lângă corp,este o continuare a semnalului de oprireefectuat cu brațul sau brațele întinse orizontal și continuă să semnifice oprirepentru participanții la trafic la care a făcut referire semnalul anterior.
Întrebare: Pe ce bandă de circulație vă încadrați pentru a vira la stânga, într-o intersecție semnalizată cu astfel de marcaje?
Imagine: Imaginea prezintă marcaje rutiere care indică direcțiile permise pe benzile de circulație. Banda din stânga permite virajul la stânga(nr. 4), benzile centrale permit deplasarea înainte(nr. 2 și nr. 3), iar banda din dreapta permite deplasarea în dreapta(nr. 1). 
Variante de răspuns:
Pe banda de circulație nr.1
Pe benzile de circulație nr. 2 și 3
Pe banda de circulație nr. 4
Răspuns corect: Pe banda de circulație nr. 4
Explicație: Numerotarea benzilor de circulație se face începând de la marginea din dreapta a drumului către axa acestuia. În intersecțiile cu marcaje se va respecta, obligatoriu, semnificația marcajelor, deci pentru a vira către stânga la întâlnirea acestui marcaj, trebuie să preselectați de la cel puțin 50 de metri banda numărul 4, adică banda specială pentru virajul la stânga, marcată cu săgeată cu vârful spre stânga.
Întrebare: Care este semnificația indicatorului din imagine?
Imagine: Imaginea prezintă indicatorul galben în formă de romb cu margine albă ce semnifică 'Drum cu prioritate'.
Variante de răspuns:
Prioritate pentru vehiculele care vin din față
Drum cu prioritate
Interzis accesul tuturor vehiculelor
Răspuns corect: Drum cu prioritate
Explicație: Indicatorul din imagine se numește “Drum cu prioritate”, se instalează la începutul drumului cu prioritate și are rolul de a anunța conducătorul de vehicul că se află pe drumul cu prioritate. Dacă acesta se afla instalat înaintea intersecției, anunță conducătorul de vehicul ca are prioritate în intersecția în care pătrunde. Drumurile care intersectează drumul cu prioritate (cel pe care vă aflați) vor avea instalate unul dintre indicatoarele "Oprire" sau "Cedează trecerea". Când este amplasat înaintea unei intersecții, acest indicator poate fi însoțit și de unpanou adiționalcare va preciza direcția drumului cu prioritate.
Întrebare: Indicatorul interzice:
Imagine: Imaginea prezintă perspectiva unui șofer pe un drum cu circulație pe sensuri separate, iar pe partea dreaptă este vizibil un indicator circular cu margini roșii, cu un U negru întors, cu o linie roșie oblică deasupra, ce interzice întoarcerea.
Variante de răspuns:
Depășirea
Virajul la stânga sau la dreapta
Întoarcerea
Răspuns corect: Întoarcerea
Explicație: Indicatorul se numește “Întoarcerea interzisă”, acest indicator interzice manevra de întoarcere pe sectorul de drum pe care este instalat. Zona de acțiune a acestui indicator se sfârșește la colțul primei intersecții pe sensul de mers. Acest indicator interzice și manevra de mers înapoi (conf. art.128, lit. a din Reg. de aplicare a O.U.G. 195/2002).
Întrebare: Indicatorul următor vă arată că:
Imagine: Acest indicator dreptunghiular albastru, cu săgeata albă din dreapta, orientată în sus și săgeata roșie din stânga, orientată în jos, semnifică 'Prioritate față de circulația din sens invers'.
Variante de răspuns:
Aveți prioritate de trecere față de vehiculele care circulă din sens opus
Începe un drum cu sens unic
Trebuie să acordați prioritate vehiculelor care circulă din sens opus
Răspuns corect: Aveți prioritate de trecere față de vehiculele care circulă din sens opus
Explicație: Indicatorul se numește “Prioritate față de circulația din sens invers”, acesta se montează pe sectoarele de drum îngustat, unde nu au loc sa circule două vehicule, unul pe lângă celălalt. La întâlnirea lui aveți prioritate față de toate vehiculele care circulă din sens opus. În celălalt capăt al sectorului de drum îngustat se instalează indicatorul ”Prioritate pentru circulația din sens invers”. Acest indicatorNUinformează că urmează un drum cu sens unic. Drumul cu sens unic este semnalizat cu indicatoarele „Sens unic 1” sau „Sens unic 2” Vehiculele care circulă din sens opus vă vor acorda dvs. prioritate, deoarece dvs. circulați din sensul cu prioritate.
Întrebare: Ce trebuie să faceți la întâlnirea indicatorului din imagine?
Imagine: Indicatorul triunghiular cu margine roșie și interior alb semnifică 'Cedează trecerea' și impune reducerea vitezei și acordarea de prioritate.
Variante de răspuns:
Opriți, fără a depăși colțul intersecției, vă asigurați și acordați prioritate tuturor autovehiculelor
Reduceți viteza, vă asigurați și, dacă în acel moment circulă pe drumul prioritar alte vehicule, opriți pentru a le acorda prioritate
Vă asigurați din stânga și din dreapta și vă continuați drumul
Răspuns corect: Reduceți viteza, vă asigurați și, dacă în acel moment circulă pe drumul prioritar alte vehicule, opriți pentru a le acorda prioritate
Explicație: Indicatorul se numește „Cedează trecerea”. La întâlnirea acestui indicator conducătorul de vehicul este obligat să reducă viteza și să se asigure că pe drumul prioritar nu circulă alte vehicule, și abia apoi poate să pătrundă în intersecție. Dacă pe drumul prioritar circulă alte vehicule, conducătorul de vehicul este obligat să oprească pentru a le acorda prioritate.
Întrebare: Ce semnificație are indicatorul alăturat?
Imagine: Indicatorul circular cu chenar roșu și interior gol semnifică circulație interzisă în ambele sensuri.
Variante de răspuns:
Accesul interzis
Circulația interzisă în ambele sensuri
Drum circular
Răspuns corect: Circulația interzisă în ambele sensuri
Explicație: Indicatorul se numește “Accesul interzis în ambele sensuri”, acest indicator interzice circulația tuturor vehiculelor în ambele sensuri, acel drum fiind închis circulației publice, ca de exemplu parcuri, zone rezidențiale sau de interes special. Pe porțiunea de drum respectivă pot circula doar pietoni.
Întrebare: Ce trebuie să faceți când întâlniți indicatorul din imagine?
Imagine: Imaginea prezintă panoul direcțional cu săgeți roșii și albe orientate spre dreapta și indică o curbă periculoasă spre dreapta.
Variante de răspuns:
Semnalizați înscrierea în curbă prin mijloace specifice
Reduceți viteza și circulați cu atenție, deoarece intrați într-o curbă deosebit de periculoasă
Semnalizați sonor intrarea în curbă
Răspuns corect: Reduceți viteza și circulați cu atenție, deoarece intrați într-o curbă deosebit de periculoasă
Explicație: Legislația rutieră nu prevede că trebuie să semnalizați înscrierea în curbă prin mijloace specifice. Indicatorul pe care l-ați întâlnit se numește “Curbă deosebit de periculoasă”, acest indicator vă avertizează că urmează o curbă deosebit de periculoasă spre dreapta, iar în curbele deosebit de periculoase aveți obligația de a circula cu o viteză care să nu depășească 30 km/h în localități și 50km/h în afara localităților. Trebuie știut că obligația legală privind viteza de deplasare o aveți doarîn curbele deosebit de periculoase semnalizate ca ataresau în carevizibilitatea este mai mică de 50 de metri. În celelalte tipuri de curbe, adică în cele care nu sunt semnalizate ca fiind curbe deosebit de periculoase sau în cele cu o vizibilitate de peste 50 de metri, nu aveți aceasta obligație legală, dar se recomandă,din punct de vedere al conduitei preventive, să se circule cu viteză redusă. Prin urmare, la întâlnirea indicatorului din imagine trebuie să circulați cu atenție sporită și să reduceți viteza de deplasare astfel încât să circulați cu maxim 30 km/h în localități sau maxim 50km/h în afara localităților. Legislația rutieră nu prevede că trebuie să semnalizați sonor intrarea în curbă.